Gare Näerzeng

D'Gare Näerzeng ass eng Gare vun der Lëtzebuerger Eisebunn déi an der Sektioun Näerzeng vun der Gemeng Beetebuerg läit. Bei d'Gare kënnt ee wann ee vum CR164 a Richtung Westen an d'Rue de la Gare ofbéit.

D'Gare Näerzeng gehéiert zu follgende Linne vum CFL-Zuchreseau:

 Ëlwen - Lëtzebuerg - Esch-Uelzecht - Rodange
 Lëtzebuerg - Esch-Uelzecht - Rodange
 an der Niewelinn Näerzeng - Rëmeleng.

D'Näerzenger Gare läit tëscht der Gare Beetebuerg an där vu Schëffleng. S'ass Terminus-Gare vun der Linn op Rëmeleng; déi éischt Gare duerno ass Keel. Um ëstleche Wupp vun der Gare ass d'Barriär PN.89 um CR168.

D'Gare Näerzeng huet e klenge gratis Park & Rail-Parking mat just 13 Parkplazen an enger spezieller Parkplaz fir Leit mat reduzéierter Mobilitéit. Bei der Gare gëtt et zwou Bikeboxe fir säi Vëlo ënnerdaach ze stellen

Nieft deem Parking läit de Busarrêt Näerzeng-Gare, dee vun der RGTR-Linn 611 an de Schoulbussen L01 an N02 ugefuer gëtt.

 Gebai vun der Gare 
D'Gebai vun der Gare ass am Joer 1873 am typesche Stil vun där Zäit gebaut ginn.

2003 gouf et op d'Lëscht vun de klasséierte Monumenter agedroen an als Nationalmonument klasséiert.

No Ëmbauaarbechten a Studentewunnengen, tëscht 2009 an 2011, ënner Opsiicht vum Service des sites et monuments nationaux ass et den 23. Februar 2013 a Presenz vun der Kulturministesch Octavie Modert, dem Buergermeeschter vu Beetebuerg Laurent Zeimet an dem CFL-Generaldirekter Alex Kremer nei ageweit ginn. D'Gebai gëtt elo vun Doktorante vun der Uni Lëtzebuerg als Wunneng benotzt.Wort.lu: "Schlafen, lernen und feiern in altem Bahnhofsgebäude." wort.lu, 24.02.13 10:34.

Zich déi an der Gare halen
(Stand: Mäerz 2025)
 Aller 
Aus RichtungHalt virdrunZuchNächst HaltA Richtung Ëlwen ↔ Lëtzebuerg ↔ Esch-Uelzecht ↔ Rodange ËlwenBeetebuerg  SchëfflengRodangeMierschBeetebuerg  SchëfflengPéiteng Lëtzebuerg ↔ Esch-Uelzecht ↔ Rodange LëtzebuergBeetebuerg  SchëfflengRodangeLëtzebuergBeetebuerg   SchëfflengPéiteng oder Rodangejust de Weekend an op FeierdeegNäerzengTerminus   KeelRëmeleng
D'Zich fir op Rëmeleng fuere just vu méindes bis freides: an de Spëtzestonnen (6h–8h a 16h–19h) all hallef Stonn, baussent der Haaptverkéierszäit eemol d'Stonn.

 Retour 
Jeeweils an der entgéintgesater Richtung wéi an der Tabell uewendriwwer.
 Busarrêten an der Géigend vun der Gare 

 Noertzange, Gare routière
 Linn 611 → Lëtzebuerg, iwwer Steebrécken - Leideleng
 Linn L01 → Perl, Schengen Lyzeum
 Linn N02 → Diddeleng, Lycée Nic Biever
 Noertzange, Am Duerf (Linne 611, 641, L61, N01, N02, R06, LNB BE)
 Noertzange, Lohrwies (Linne 641, L01, N01, R06)

 Biller 

 Kuckt och 
 CFL-Zuchreseau
 Lëscht vun den CFL-Garen
 Lëscht vun den nationale Monumenter an der Gemeng Beetebuerg

 Um Spaweck 

 Aktuell Departen an der 
 Praktesch Informatiounen iwwer d'Gare Näerzeng op der CFL-Websäit
 D'Gare Näerzeng op der Websäit "rail.lu"
 D'Gare Näerzeng op der Websäit vu Spoorgroep Luxemburg

Naerzeng
Kategorie:CFL-Linn 6
Naerzeng
Kategorie:Gemeng Beetebuerg
Kategorie:Bauwierker 1873